Diari Oficial de la Generalitat Valenciana


Sumari del DOGV 4851, del 28-09-2004 (2004/9802)

RESOLUCIÓ de 26 de juliol de 2004, del president executiu de l'Agència Valenciana del Turisme, per la qual es dóna publicitat de les línies de crèdit i de l'import global màxim destinat a la concessió d'ajudes de l'Agència Valenciana del Turisme per a l'exercici 2004.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4851

Data del DOGV
:   28-09-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/9802


Data del document
:   26-06-2004

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * càmping
    * infraestructura turística
    * professió del turisme
    * turisme rural
    * ajuda pública
    * programa d'actuació
    * regió turística
    * indústria gastronòmica
    * indústria hotelera
    * suport econòmic
    * administració local
    * medicina natural

RESOLUCIÓ de 26 de juliol de 2004, del president executiu de l'Agència Valenciana del Turisme, per la qual es dóna publicitat de les línies de crèdit i de l'import global màxim destinat a la concessió d'ajudes de l'Agència Valenciana del Turisme per a l'exercici 2004. [2004/X9802]
  
En data 15 de desembre de 2003, va ser publicada en el Diari Oficial de la Generalitat Valenciana la Resolució de 2 de desembre de 2003, del president executiu de l'Agència Valenciana del Turisme, per la qual s'aprovaven els programes d'actuació de l'Agència Valenciana del Turisme per a l'any 2004 i es feien públics els programes de suport al sector turístic.
  
En compliment del que disposen l'article 8, número 2, de la Resolució de 2 de desembre de 2003, i l'article 47.11 del Text Refós de la Llei d'Hisenda Pública de la Generalitat Valenciana, i d'acord amb el que estableix la Llei de Pressupostos de la Generalitat Valenciana per a l'exercici 2004, cal donar publicitat a les línies de crèdit i a l'import global màxim destinat al finançament de les ajudes al sector turístic convocades per l'Agència Valenciana del Turisme per a l'exercici 2004. En virtut d'això, resolc:
  
Primer
  
Per a l'exercici 2004, i de conformitat amb la Llei 17/2003, de 30 de desembre, de Pressupostos de la Generalitat Valenciana per a l'exercici actual, les ajudes concedides per l'AVT es finançaran a càrrec de les línies pressupostàries i amb l'import global màxim que es detallen tot seguit:
  
Capítol IV: programes de suport a la cooperació, sistemes de qualitat, projectes de màrqueting electrònic i beques de formació: 136.000 euros.
  
Capítol VII: programes d'incentius a la inversió en empreses: 2.529.000 euros.
  
Segon
  
Aquestes dotacions es podran veure afectades per modificacions pressupostàries posteriors.
  
Tercer
  
La present resolució entrarà en vigor el dia de la data, sense perjudici de la publicació posterior en el Diari Oficial de la Generalitat Valenciana.